《用前韵呈硕父昆仲》
宋代·赵蕃

嗟我失脚堕棘榛，寸步有若千里行。
穷山自缚数椽屋，便认怀玉为里门。
扁舟泛从吴楚转，远游欲赋惭无文。
他乡喜见两表弟，把臂劳苦仍如勤。
夜窗款坐屡续灯，有酒更倒樽如岑。
只今一笑莫轻失，转首便恐成后今。
要知后会涉何许，慷慨忍对临风襟。
故有如子未多有，立身行己须自钦。
不惟门户在所寄。异日亦足张吾军。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。